558.stjórnarfundur BSE

Búgarði 24.3.2017 kl. 10

Allir stjórnarmenn mættir. SBH ritaði fundargerð.

1. **Fundargerð 557.** Frá 17. febrúar yfirfarin og samþykkt.
2. Gunnhildur sagði frá málþingi sem bar yfirskriftina **„Sanngjarn vinnumarkaður“** þar sem hún hélt erindi og tók þátt í pallborðsumræðum.
Þar kom fram að á landsvísu eru lögbrot á starfsmönnum vinnumarkaði mjög alvarlegt vandamál. Þrátt fyrir það er staðan í landbúnaði í Eyjafirði sennilega viðunandi, þó hætt sé við að brotalamir séu.
Upp kom umræða um hvort fá ætti fulltrúa frá verkalýðshreifingunni á fund með eyfirskum bændum.
3. **Erindi frá vinnumálastofnun** vegna þjálfunar manns frá Sýrlandi sem hefur menntun sem aðstoðarmaður dýralæknis og í sæðingum kúa. Óskað er eftir að hann fái starfsþjálfun í 8 vikur. Málið kynnt og verður skoðað hvort til greina komi.
4. **Kjarasamningar frjótækna**. Gestur J. Er í samninganefndinni og nú stendur yfir samningalota. Gestur fór yfir kröfur frjótækna og stöðuna í málinu. Kröfur frjótækna hljóða í heild upp á um 30% hækkun launataxta.
5. **Fundur forsvarsmanna búnaðarsambanda á Hvanneyri**. Haldinn var fundur á Hvanneyri þar sem formenn og framkvæmdastjórar þeirra búnaðarsambanda sem eru með fastan starfsmann hittust. Á fundinn mættu formenn og framkv.stjórar BSSL, Búvest, Búnaðarsambands Húnaþings og Stranda og BSE.
Á undanförnum árum hefur vægi bsb. minnkað með flutningi verkefna. Hæst ber þegar RML var stofnað og öll ráðgjöf í landbúnaði færðist þangað.
Á fundinum var farið yfir starf þessara sambanda, hvaða áhrif afnám búnaðargjalds hefur á starfsemina, hvernig haga eigi starfseminni til að hún þjóni bændum sem best. Einnig var rætt um gjaldskrá þeirrar þjónustu sem veitt er. Misjafnt er hvernig samböndin bregðast við við afnám búnaðargjaldsins, hvort hækkun verði á árgjöldum eða á annarri þjónustu til að mæta þessu tekjutapi. Ánægja var með fundinn og gott að stilla saman strengi.
6. **Aðalfundur BSE.** Farið var yfir ýmis mál vegna undirbúnings aðalfundar. Mest rætt um skipulag starfsins og afkomuna sem er ekki góð. Taka þarf ákvörðun um hvernig á að standa að afskriftum skulda, sem eru uppsafnað vandamál margra ára, en ekki hefur verið gert eða vitað um. Samtals er sú upphæð um 6 milljónir.
Ákveðið að hittast aftur vegna undirbúnings aðalfundar miðvikudaginn 29.3.

Fundi slitið kl. 15.06
Sigurgeir B. Hr.